שלמה הופמן (מוזיקולוג)

שלמה הופמן (Hofman; 24 באפריל 1909 – 27 במרץ 1998) היה מוזיקולוג, מלחין ומורה ישראלי.

 ביוגרפיה 
ראשית דרכו והשכלה
שלמה הופמן נולד בעיר ורשה שבפולין, בן לשמואל ורבקה. בשנים 1933–1934 למד הלחנה, ניצוח והוראה בסמינר למורים ובקונסרבטוריון הממלכתי בעירו. בשנת 1933 נישא לצילה פַּייזמן, והיה אב לתלמה ואורה. ב-1934 עלה לארץ ישראל. הופמן המשיך את לימודי ההלחנה והניצוח בקונסרבטואר בפריז בשנים 1937-38. בשנת 1949 קיבל תואר דוקטור מאוניברסיטת סורבון בפריז. הוא עיבד את הדיסרטציה, שעסקה בפרנסואה קופרן, לספר L’œuvre de clavecin de François Couperin le grand: étude stylistique, שהתפרסם בשנת 1961.

 קריירה מוזיקלית 
שלמה הופמן היה מרצה למוזיקולוגיה באקדמיה למוזיקה בתל אביב ובאוניברסיטה העברית בירושלים. כחוקר מוזיקה יהודית ומזרחית עסק בין היתר במוזיקה של השומרונים והקראים. כן חיבר את "מקראי מוסיקה", ילקוט בארבע שפות (עברית, צרפתית, ספרדית ואנגלית) המביא תשע-מאות פסוקי תנ"ך שיש להם קשר למוזיקה, בין אם כלי נגינה, זמרה או צליל, אם פסוק אחד ואם אחדים. הטקסט העברי מנוקד ומלווה בטעמי המקרא. כן כולל הספר שלוש-מאות פסוקים מן המשנה. בספר אחר, "המוסיקה בתלמוד", כלל הופמן פסוקים מן התלמוד הבבלי והתלמוד הירושלמי ובאותה מתכונת חיבר גם את "המוסיקה במדרשים". האקדמיה ללשון העברית הוציאה את ספרו "המילון למונחי מוסיקה בחמש שפות" (עברית, איטלקית, אנגלית, צרפתית, גרמנית).

יצירתו
הופמן החל להלחין בסגנון ים תיכוני, אך ב-1970 השתתף בקורס בסמינר למוזיקה חדישה בדרמשטדט וסגנונו השתנה כליל. ביצירות שכתב לאחר שנה זו הוא עושה שימוש ברקמה דודקפונית חופשית (רביעייה לכלי קשת משנת 1974) ובאליאטוריקה ומיקרוטונאליות (חמישייה לכלי נשיפה משנת 1978). עם זאת, הופמן דחה מכל וכל את הסריאליזם כטכניקת הלחנה.

רשימת יצירות חלקית:
 פואמה סימפונית (1945) שרקמתה מודאלית-פוליפונית בעיקרה, בהשראת שירי יהודה הלוי ומחקריו של אידלסון.
 חמישייה לקלרינט ולכלי קשת (1947). נוסח סימפוני (1950)
 "מוניש", מוזיקה לבלט (1949) על פי סיפור מאת י. ל. פרץ
 שירים למילים מאת ביאליק, לקול ופסנתר
 שירים למילים מאת שלונסקי לקול ותזמורת
 מוזיקה למחזות
"האדמה הזאת" של אשמן (1948)
"פקודת יום" של בר-יוסף (1951)
"הנסיך ראובני" מאת דוד ברגלסון (1958)
 רביעייה לכלי קשת (1974)
 חמישייה לכלי נשיפה (1978)

ארכיונו, הכולל יצירות, שמור בספרייה הלאומית בירושלים.

כתבים
 "תו לתו, סולפג' עברי", סולפג' פולימודאלי, מבוסס על המלוס של השיר הישראלי, 1940-
 רשימת שירים מדרגת לכתות א'-ח' ולמקהלה / הצעה מעובדת על ידי ש. הופמן, 1942.
 "בשבילי החינוך המוסיקלי", 1945.
 1949 ,La culture musicale et l'éducation morale
 פרקי זמרה : לארבעת שלבי הלמודים (100 שיר) / ערך והסביר שלמה הופמן, 1954.
 המוסיקה בחינוכו של המבוגר, 1960.
 1961 ,L'œuvre de clavecin de François Couperin le grand : étude stylistique / Shlomo Hofman
 "יצירתו לצ'מבלו של פרנסואה קופרן הגדול" 1961, הוצאת פיקאר, פריז 
 "מקראי מוסיקה", 1965.
 "מוסיקה במדרשים", 1984.
 "המוסיקה בתלמוד", 1990.
 1995 ,The music in the Tosefta 

תרגומים
 "תווים בלי מוסיקה"/דריוס מיו, 1954.
 "ז'אן כריסטוף/רומן רולאן

פרסים ואותות הוקרה
 פרס מחקר מטעם האוניברסיטה העברית
 פרס מחקר מטעם האקדמיה ללשון העברית
 פרס מחקר מטעם המועצה הציבורית לאמנות ולתרבות של משרד החינוך
 פרסי מחקר מטעם ממשלות צרפת וגרמניה

 קישורים חיצוניים 





 רשימת יצירות של שלמה הופמן באתר איגוד הקומפוזיטורים בישראל

מפרי עטו:
 , 

הערות שוליים

קטגוריה:ישראלים ילידי פולין
קטגוריה:מלחינים ישראלים
קטגוריה:מוזיקולוגים ישראלים
קטגוריה:מורים למוזיקה בישראל
קטגוריה:אנשי העלייה החמישית
קטגוריה:בעלי תואר דוקטור מאוניברסיטת פריז
קטגוריה:סגל האוניברסיטה העברית בירושלים: מוזיקולוגיה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1909
קטגוריה:ישראלים שנפטרו ב-1998